بؤیوک بریتانیانین باش ناظیری بوریس جانسون "فیسبوک" واسطه‌سیله خالقین اونا یؤنلندیردیگی سوال‌لاری جاوابلاندیردی.
جانسون پارلامئنتده بیر هفته‌لیک کئچیریلن "باش ناظیره سوال‌لار" ایجلاسینا ایستیناد ائده‌رک "خالقین باش ناظیره سوال‌لاری" آدینی وئردیگی مئساژیندا:"برگزیت"ی پارلامئنتده بلوکلایا بیله‌جک‌لرینی دوشونن‌لر ایله آوروپا‌لی دوست‌لاری آراسیندا قورخونج بیر امکداش‌لیق وار" ایفاده‌سینی ایشلتدی.
آوروپا بیرلیگی‌نین "برگزیت"موضوع سوندا بؤیوک بریتانیایا گذشته گئتمک و یا موجود راضیلاشمایا دوزلیش ائتمک ایسته‌مه‌دیگینی بیلدیرن جانسون:"اوچ دفعه رد ائدیلمه‌سینه باخمایا‌راق، "برگزیت" موقاویله‌سی‌نین هر سؤزون‌دن، هر وئرگولون‌دن یاپیشدی‌لار. بورایا "تدبیر ماده‌سی" ده داخیل‌دیر، چونکی هله ده "برگزیت"ی پارلامئنتده بلوکلایا بیله‌جک‌لرینی دوشونورلر" دئدی.
باش ناظیر بو وضعیتین داوام ائدجگی تقدیرده اؤلکه‌سی‌نین موقاویله اولما‌دان آوروپا بیرلیگینی ترک ائتمه‌لی اولاجاغینی قئید ائده‌رک: "ایستدیگیم بو دئییل، مقصدیمیز ده بو دئییل. اما آوروپا‌لی دوست‌لاریمیز گذشته گئتمه‌لی‌دیرلر" دئدی.
